《林卧》
元代·刘崧

梧桐金井是谁家，芦苇荒城起暮笳。密叶不知微雨过，长空又送夕阳斜。

谁能林卧看无始，自信天游乐有涯。何事桃源人不到，洞门终岁锁丹霞。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。